62015TJ0332_INF
Решение на Общия съд (първи състав) от 8 юли 2020 г. —Ocean Capital Administration и др./Съвет
(Дело T‑332/15)
„Обща външна политика и политика на сигурност — Ограничителни мерки срещу Иран — Замразяване на средства — Списък на лицата и образуванията, спрямо които се прилагат тези мерки — Включване на името на жалбоподателите“
1.
Съдебно производство — Искова молба или жалба — Изисквания за форма — Определяне на предмета на спора — Кратко изложение на посочените основания — Общо препращане към други приложени към жалбата документи — Недопустимост
(член 21 от Статута на Съда; член 76, буква г) от Процедурния правилник на Общия съд)
(вж. т. 63—65)
2.
Право на Европейския съюз — Принципи — Пропорционалност — Пропорционален характер на дадена мярка — Право на преценка на законодателя на Съюза — Съдебен контрол — Граници — Мярка, която е явно неподходяща с оглед на следваната цел
(вж. т. 72 и 73)
3.
Обща външна политика и политика на сигурност — Ограничителни мерки срещу Иран — Замразяване на средства на лица, образувания или органи, участващи във или подкрепящи разпространението на ядрено оръжие — Забрана на придобиването на оръжия и свързани с тях материали от Иран — Легитимна мярка, която е годна да осъществи следваната цел и е необходима — Понятие — Мярка спрямо лице, образувание или орган без пряка или непряка връзка с ядреното разпространение — Включване — Нарушение на принципа на пропорционалност — Липса
(Решение 2010/413/ОВППС на Съвета, изменено с Решение 2013/497/ОВППС; Регламенти № 267/2012 и № 971/2013 на Съвета)
(вж. т. 78—83)
4.
Обща външна политика и политика на сигурност — Ограничителни мерки срещу Иран — Замразяване на средства на лица, образувания или органи, участващи във или подкрепящи разпространението на ядрено оръжие — Актове, с които се въвеждат ограничителни мерки и се предвижда прилагането им към образувания, притежавани или контролирани от образувание, засегнато от замразяването на средства — Отмяна на ограничителните мерки спрямо такова образувание поради непълнота на мотивите и липса на подкрепа за ядреното разпространение — Приемане на нов акт, с който се изменят критериите, по които е извършено първоначалното вписване на съответното образувание — Допустимост — Непроменени обстоятелства — Липса на последици
(Решение 2010/413/ОВППС на Съвета, изменено с Решение 2013/497/ОВППС; Регламенти № 267/2012 и № 971/2013 на Съвета)
(вж. т. 91 и 93)
5.
Обща външна политика и политика на сигурност — Ограничителни мерки срещу Иран — Замразяване на средства на лица, образувания или органи, участващи във или подкрепящи разпространението на ядрено оръжие — Естество на тези мерки — Чисто превантивни мерки — Липса на наказателен характер — Липса на нарушение на принципа ne bis in idem
(член 50 от Хартата на основните права на Европейския съюз)
(вж. т. 110 и 228)
6.
Право на Европейския съюз — Принципи — Право на защита — Право на ефективна съдебна защита — Ограничителни мерки срещу Иран — Замразяване на средства на лица, образувания или органи, участващи във или подкрепящи разпространението на ядрено оръжие — Право на изслушване преди приемането на такива мерки — Липса
(член 29 ДЕС; член 215 ДФЕС; Решение 2010/413/ОВППС на Съвета, изменено с Решение 2013/497/ОВППС; Регламенти № 267/2012 и № 971/2013 на Съвета)
(вж. т. 120 и 121)
7.
Обща външна политика и политика на сигурност — Ограничителни мерки срещу Иран — Замразяване на средства на лица, образувания или органи, участващи във или подкрепящи разпространението на ядрено оръжие — Посегателства срещу правото на собственост, свободата на стопанска инициатива и правото на добро име — Нарушение на принципа на пропорционалност — Липса
(членове 16 и 17 от Хартата на основните права на Европейския съюз; Решение 2010/413/ОВППС на Съвета, изменено с Решение 2013/497/ОВППС; Регламенти № 267/2012 и № 971/2013 на Съвета)
(вж. т. 125—127, 128—131 и 243—246)
8.
Актове на институциите — Мотивиране — Задължение — Обхват — Ограничителни мерки срещу Иран — Замразяване на средства на лица, образувания или органи, участващи във или подкрепящи разпространението на ядрено оръжие — Задължение за мотивиране — Обхват — Индивидуални и специфични причини, обосноваващи ограничителните мерки — Включване — Решение, което се вписва в известен на заинтересованото лице контекст, позволяващ му да разбере обхвата на приетата спрямо него мярка — Достатъчно мотивиране
(член 296 ДФЕС; Решение 2010/413/ОВППС на Съвета, изменено с Решение 2015/556/ОВППС; Регламенти № 267/2012 и 2015/549 на Съвета)
(вж. т. 162 и 163)
9.
Обща външна политика и политика на сигурност — Ограничителни мерки срещу Иран — Замразяване на средства на лица, образувания или органи, участващи във или подкрепящи разпространението на ядрено оръжие — Право на защита — Съобщаване на уличаващите доказателства — Последващо решение, с което името на жалбоподателя е запазено в списъка на лицата, засегнати от тези мерки — Нарушение на правото на изслушване — Липса
(Решение 2010/413/ОВППС на Съвета, изменено с Решение 2015/556/ОВППС; Регламенти № 267/2012 и 2015/549 на Съвета)
(вж. т. 172—174, 177, 182—184, 188—191, 195 и 198—200)
10.
Европейски съюз — Съдебен контрол за законосъобразност на актовете на институциите — Ограничителни мерки срещу Иран — Мерки, приети в рамките на борбата с разпространението на ядрено оръжие — Обхват на контрола — Доказване на основателността на мярката — Задължение на компетентния орган на Съюза да докаже при оспорване основателността на съображенията срещу засегнатите лица или образувания
(Решение 2010/413/ОВППС на Съвета, изменено с Решение 2015/556/ОВППС; Регламенти № 267/2012 и 2015/549 на Съвета)
(вж. т. 213 и 214)
11.
Право на Европейския съюз — Принципи — Право на защита — Право на ефективна съдебна защита — Ограничителни мерки срещу Иран — Замразяване на средства на лица, образувания или органи, участващи във или подкрепящи разпространението на ядрено оръжие — Решение за повторно вписване на жалбоподател въз основа на мотиви, различни от тези, на които се е основавало първоначалното вписване, или въз основа на един и същ мотив, подкрепен с други доказателства — Право да се попречи на приемането на този нов увреждащ акт, основан на различни мотиви — Липса
(член 47 от Хартата на основните права на Европейския съюз; Решение 2010/413/ОВППС на Съвета, изменено с Решение 2015/556/ОВППС; Регламенти № 267/2012 и 2015/549 на Съвета)
(вж. т. 226)
12.
Обща външна политика и политика на сигурност — Ограничителни мерки срещу Иран — Замразяване на средства на лица, образувания или органи, участващи във или подкрепящи разпространението на ядрено оръжие — Забрана на придобиването на оръжия и свързани с тях материали от Иран — Лице, образувание или орган, притежаван(о) или контролиран(о) от дружество за морски транспорт от Ислямска република Иран — Допустимост — Нарушение на принципа на пропорционалност — Липса
(членове 16 и 17 от Хартата на основните права на Европейския съюз; Решение 2010/413/ОВППС на Съвета, изменено с Решение 2013/497/ОВППС; Регламенти № 267/2012 и № 971/2013 на Съвета)
(вж. т. 246)
Предмет
От една страна, искане на основание член 263 ДФЕС за отмяна на Решение (ОВППС) 2015/556 на Съвета от 7 април 2015 година за изменение на Решение 2010/413/ОВППС на Съвета относно ограничителни мерки срещу Иран (ОВ L 92, 2015 г., стр. 101) и на Регламент за изпълнение (ЕС) 2015/549 на Съвета от 7 април 2015 година за прилагане на Регламент (ЕС) № 267/2012 относно ограничителни мерки срещу Иран (ОВ L 92, 2015 г., стр. 12), доколкото тези актове се отнасят до жалбоподателите, и от друга страна, искане на основание член 277 ДФЕС за обявяването за неприложими на Решение 2013/497/ОВППС на Съвета от 10 октомври 2013 година за изменение на Решение 2010/413/ОВППС относно ограничителни мерки срещу Иран (OВ L 272, 2013 г., стр. 46) и на Регламент (ЕС) № 971/2013 на Съвета от 10 октомври 2013 година за изменение на Регламент (ЕС) № 267/2012 относно ограничителни мерки срещу Иран (ОВ L 272, 2013 г., стр. 1)
Диспозитив
1)
Отхвърля жалбата.
2)
Осъжда Ocean Capital Administration GmbH и останалите жалбоподатели, чиито имена са посочени в приложението, да заплатят съдебните разноски.